139 
yderste Deel er, navnlig naar de ero fyldte med modne Æg, stærkt 
hvælvet og fremtrædende og ved en lille Indbugtning deelt i en 
øverste og nederste Deel. Det mellem de to stærkt hvælvede Side¬ 
dele liggende Udførselsparti fortsættes et Stykke foran Sidedelene, 
idet det fortil bliver noget smallere og ender i den kvindelige 
Kjønsaabning. Den øverste Deel af dette Endeafsnit er lige over 
Kjønsaabningen trukket ud i de to føromtalte runde Lapper. Som 
før omtalt var en Deel af de undersøgte Individer meget brede og 
tykke, hvilket hidrørte fra et tæt Lag af en graagul Farve, som 
laa under Muskellaget. For det blotte Øie havde det et kornet 
Udseende; men under Mikroskopet viste det sig at bestaa af pære- 
formige Celler med meget tynde og temmelig lange Udførselsgange. 
Det er et lignende Lag, som af Leydig er beskrevet hos Piscicola 
geometra (op cit.) og af denne Forfatter paaviist at danne Ægge¬ 
hylsteret, og hos den her beskrevne Igle viste det sig ogsaa at 
staa i Forhold til Æggestokkens og Æggenes Udvikling. Ovenover 
Tarmkanalen laa en bugtet, hist og her fastheftet, men forøvrigt 
fritliggende Gang, som løb fortil og forsvandt i Æggestokkenes 
Udførselsparti. Den indeholdt en lignende kornet Masse, som saaes 
i Cellernes smalle Udførselsgange; men forøvrigt saa jeg intet Spor 
af en Forbindelse med disse, og ifølge Leydig munde de samlede 
Udførselsgange fra hver Side ud i Nærheden af Kjønsaabningen. 
Den føromtalte mørke rektangulære Plet viste sig under Mikroskopet 
at bestaa af en tæt Samling, paa hver Side, af saadanne smalle, 
pigmenterede Udførselsgange, adskilte fra hinanden ved et hvidt 
Parti, som muligviis kunde være en Fortsættelse af den føromtalte 
Gang. 
